วิกิพีเดีย:รู้ไหมว่า/กรุ 13

== เรื่องที่ผ่านมา**

**30 กันยายน 2564**
...การยิงสลุตเอาฤกษ์เอาชัย (ในภาพ) ประกอบด้วยปืนใหญ่ขนาดเล็ก 4 กระบอก คือ ปืนมหาฤกษ์, ปืนมหาชัย, ปืนมหาจักร, และปืนมหาปราบยุค
*...อูล็อฟ พัลเมอเป็นหัวหน้ารัฐบาลคนแรกของสวีเดนที่ถูกลอบสังหารในรอบเกือบสองร้อยปีนับตั้งแต่กษัตริย์กุสตาฟที่สามซึ่งถูกลอบปลงพระชนม์เมื่อปี ค.ศ. 1792
*...หลังเต้น ไลง์สามารถทำการรักษาคอพอกในชนพื้นเมืองนาคา ซึ่งหมอผีท้องถิ่นไม่สามารถรักษาได้ เขาก็ได้รับการบูชาเป็นเทพเจ้าแห่งชาวนาคา
*...รัฐบาลสหรัฐมีแผนเปลี่ยนบุคคลหน้าธนบัตรยี่สิบดอลลาร์สหรัฐจากแอนดรูว์ แจ็กสัน ผู้เป็นเจ้าของทาสจำนวนมาก มาเป็นภาพของแฮริเอ็ต ทับแมน นักเคลื่อนไหวเพื่อการเลิกทาสแทน
*...ทะเลสาบโลนาร์ในประเทศอินเดียเป็นหลุมอุกกาบาตหินบะซอลต์ที่เกิดจากการพุ่งชนความเร็วสูงพิเศษทั่วโลกหนึ่งในสี่แห่งที่เป็นที่ค้นพบแล้ว โดยอีกสามแห่งที่เหลืออยู่ในตอนใต้ของประเทศบราซิล
*...วัดแหลมพ้อในจังหวัดสงขลา มีพระพุทธรูปปางปรินิพพานที่ใหญ่ที่สุดในประเทศไทย

**20 กันยายน 2564**
...นักปรัชญาชาวสโลวีเนีย สลาวอย ชิเชค (ในภาพ) ได้รับการเรียกขานว่าเป็น "เอลวิส เพรสลีย์ของวงการทฤษฎีวัฒนธรรม" และ "นักปรัชญาที่อันตรายที่สุดในโลกตะวันตก"
*...ในเอเชียกลาง ออริกาโนเป็นพืชน้ำหวานที่ใช้เลี้ยงผึ้งและให้ผลผลิตน้ำผึ้งที่มีคุณภาพดี
*...สโมสรฟุตบอลเชริฟฟ์ตีรัสปอลเป็นสโมสรฟุตบอลแห่งแรกจากประเทศมอลโดวาที่เข้าร่วมแข่งขันยูฟ่าแชมเปียนส์ลีกรอบแบ่งกลุ่ม
*...กรู ฮาเล็ม บรึนต์ลันน์เป็นนายกรัฐมนตรีหญิงคนแรกของนอร์เวย์ และยังดำรงตำแหน่งนี้อีกสามสมัย
*...ชาหบาซ ภัตตี เป็นรัฐมนตรีคนเดียวของรัฐบาลปากีสถานที่เป็นคริสต์ชน จนกระทั่งเขาถูกลอบสังหารในตำแหน่ง
*...นกเงือกดินเหนือแต่ละตัวสามารถเดินหาอาหารได้ระยะไกลถึง 11 กิโลเมตร ในแต่ละวัน

**14 กันยายน 2564**
...พระโพธิสัตว์กวนอิมแห่งเขาซีเฉียว (ในภาพ) เป็นรูปปั้นพระโพธิสัตว์กวนอิมประทับนั่งที่สูงที่สุดในโลก
*...ในทางโบราณคดี กูมาร์คัฆเป็นเมืองหลวงที่เป็นที่รู้จักกันมากที่สุดของอารยธรรมมายาบนที่สูงในสมัยหลังคลาสสิก
*...หุบอุกกาบาตชิกชูลุบเป็นโครงสร้างที่เกิดจากการตกกระแทกที่มีขนาดใหญ่เป็นอันดับที่สองของโลกและเป็นโครงสร้างเพียงแห่งเดียวที่มีวงแหวนยอดคงอยู่ในสภาพเดิม
*...สำนักวิชาสหเวชศาสตร์ มหาวิทยาลัยวลัยลักษณ์ เปิดหลักสูตรเทคนิคการแพทย์นานาชาติแห่งแรกของประเทศไทย
*...อดีตนักฟุตบอลชาวชิลี อิบัน ซาโมราโน สวมเสื้อหมายเลข '1+8' ลงเล่นให้กับอินเตอร์มิลานหลังจากที่เขาไม่ได้สวมเสื้อหมายเลข 9 ตามที่ต้องการ
*...ชื่อ "โกลเดนพาเลซ" ของ "ลิงโกลเดนพาเลซ" เป็นชื่อที่ตั้งตามเว็บไซต์คาสิโนออนไลน์ซึ่งชนะการประมูลสิทธิ์ตั้งชื่อลิงโลกใหม่สายพันธุ์ที่ค้นพบใหม่นี้ในประเทศโบลิเวีย

**1 กันยายน 2564**
...ผู้นำสูงสุดของตอลิบานเคยอ้างว่าการทำลายพระพุทธรูปแห่งบามียาน (องค์หนึ่งในภาพ) นั้นเป็นไปเพื่อตอบสนองต่อการที่ต่างชาติที่นำเงินเข้ามาซ่อมแซมรูปปั้นนี้ แทนที่จะนำเงินจำนวนนี้ไปช่วยเหลือทางมนุษยธรรมแก่ประชาชนในอัฟกานิสถาน
*...ทากาลิคอะบัฆเป็นหนึ่งในแหล่งโบราณคดีที่มีประติมากรรมเชิงอนุสาวรีย์แห่งใหญ่ที่สุดบนที่ราบชายฝั่งมหาสมุทรแปซิฟิกและมีประติมากรรมแบบอย่างโอลเมกมากที่สุดแห่งหนึ่งนอกอ่าวเม็กซิโก
*...แพตสัน ดากา เป็นนักฟุตบอลชาวแซมเบียคนแรกที่ทำประตูในยูฟ่าแชมเปียนส์ลีกรอบแบ่งกลุ่ม
*...ขนมเซียงจามักถูกเรียกว่า "บ๊วยแผ่น" แต่ในความเป็นจริงแล้วไม่มีบ๊วยเป็นส่วนประกอบ
*...ผู้หญิงได้รับรางวัลโนเบลสาขาวรรณกรรมมากเป็นอันดับที่สองรองจากสาขาสันติภาพ
*...วิดีโอเกม คอลล์ออฟดิวตี: มอเดิร์นวอร์แฟร์ 2 ถูกขึ้นเรตที่อายุ 18 ปีขึ้นไปในสหราชอาณาจักรเป็นครั้งแรกของชุดเกมคอลล์ออฟดิวตี เป็นผลมาจากฉากในด่าน "โนรัชเชียน" โดยเฉพาะ

**25 สิงหาคม 2564**
...เตโอตีวากาน (บางส่วนในภาพ) เคยเป็นเมืองที่ใหญ่ที่สุดในทวีปอเมริกาก่อนที่คริสโตเฟอร์ โคลัมบัสจะเดินทางมาค้นพบ
*...รัฐนิวเม็กซิโกในสหรัฐก่อตั้งขึ้นก่อนประเทศเม็กซิโกหลายร้อยปีและไม่ได้ตั้งชื่อตามประเทศเม็กซิโกแต่อย่างใด
*...ในปี 2550 รัฐบาลจีนรับรองสถานที่ท่องเที่ยวระดับ AAAAA ชุดแรกจำนวน 66 แห่ง เช่น พระราชวังฤดูร้อน
*...ราฟาแอล วาราน เป็นนักฟุตบอลตำแหน่งกองหลังอายุน้อยที่สุดที่ชนะเลิศยูฟ่าแชมเปียนส์ลีกสามสมัย
*...วันเดอร์ วูแมน เคยเป็นภาพยนตร์กำกับโดยผู้กำกับหญิงเดี่ยวที่ทำเงินสูงที่สุดในเวลานั้น กระทั่งถูกทำลายสถิติในปี 2564
*...เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ และสามารถรองรับความเค้นได้มากกว่าเจ็ดเท่าของน้ำหนักตัวขณะวิ่ง

**20 สิงหาคม 2564**
...เดิมที สัญลักษณ์ห้าห่วงของกีฬาโอลิมปิก (ในภาพ) เคยสื่อความหมายถึงทวีปทั้งห้า แต่ "ถูกยกเลิก" ไปแล้ว
*...มีพื้นที่ลุ่มน้ำเพียงร้อยละ 13 ของพื้นดินโลกที่ระบายน้ำจืดไหลลงสู่มหาสมุทรแปซิฟิก
*...ไนต์ฮอกส์ เป็นหนึ่งในจิตรกรรมชิ้นดังที่สุดของวงการศิลปะสหรัฐ
*...อาฒยา ฐิติกุล เป็นนักกอล์ฟอายุน้อยที่สุดในโลกที่ชนะการแข่งขันกอล์ฟอาชีพ
*...เรตติ้งในตอนสุดท้ายของละคร เฉือนคมนายธนาคาร ฤดูกาลแรกพุ่งถึง 42.2% ในภูมิภาคคันโต นับเป็นตัวเลขที่สูงที่สุดของละครโทรทัศน์ในยุคเฮเซ
*...ในฟุตบอลโลก 2018 ญี่ปุ่นกลายเป็นชาติแรกที่ผ่านเข้าสู่รอบแพ้คัดออกของรายการด้วยจำนวนใบเหลืองที่น้อยกว่า

**13 สิงหาคม 2564**
...เจ้าของอาคารกาบานัก (ในภาพ) ตึกระฟ้าที่สูงที่สุดในภูมิภาคลาตินอเมริกาในเวลานั้น สร้างตึกนี้ขึ้นเพื่อบังทิวทัศน์โบสถ์ประจำตระกูลที่เคยผิดใจกัน
*...แม้จะมีคำเตือนมาก่อนแล้วว่าอองซานกำลังถูกหมายเอาชีวิต แต่ยามเฝ้าประตูของอาคารสำนักเลขาธิการกลับปล่อยให้ชายติดอาวุธที่เข้ามาในอาคารจนเกิดเหตุขึ้น
*...ในปี 2546 มีผู้เสียชีวิตในทวีปยุโรปกว่า 70,000 คนจากโดมความร้อนที่เกิดจากสภาวะคลื่นความร้อนที่เกิดเป็นเวลานาน
*...เปดริเป็นผู้เล่นอายุน้อยที่สุดอันดับที่สองที่ลงเล่นให้กับสโมสรฟุตบอลบาร์เซโลนาครบ 50 นัด ด้วยวัยเพียง 18 ปี 164 วัน
*...ลาอินมากูลาดาคอนเซปซีญงเดโลสเวเนราเบลส, โอเดโซลต์ อาจเป็นภาพเขียนที่แพงที่สุดที่พิพิธภัณฑ์ลูฟร์เคยประมูลได้
*...ศาสนิกชนบางกลุ่มเชื่อว่าที่ฝังศพพระเยซูอยู่ในประเทศอินเดียหรือญี่ปุ่น

**7 สิงหาคม 2564**
...คนมักสับสนและเรียกตั้งโอ๋ (ในภาพ) เป็นขึ้นฉ่าย จากขอบใบหยักและกลิ่นหอมฉุน
*...คอนคาแคฟโกลด์คัพ 2021 เป็นครั้งแรกของรายการที่มีการจับสลากในรอบแบ่งกลุ่ม
*...ถึงแม้สารโนวีช็อกจะเป็นที่รู้จักในฐานะสารพิษของประเทศรัสเซีย แต่จริง ๆ แล้วยังมีผลิตในประเทศอิหร่านด้วย
*...ดันเดอร์ มิฟฟลิน บริษัทสมมติใน ดิออฟฟิศ เริ่มต้นด้วยการเป็นบริษัทที่ไม่มีอยู่จริง แต่ในท้ายที่สุดกลายมาเป็นตราผลิตภัณฑ์ที่มีจำหน่ายจริง
*...แจ็กเซ็ปติกอาย เป็นยูทูบเบอร์ชาวไอร์แลนด์ที่มีผู้ติดตามมากที่สุด
*...ชาวจีนภาคใต้ใช้กิ่งเฮียเฮียะร่วมกับใบว่านน้ำแขวนประตูในช่วงเทศกาลไหว้บ๊ะจ่างเพื่อปัดเป่าวิญญาณร้าย

**2 สิงหาคม 2564**
...สมาชิกวงเอเคบีโฟร์ตีเอต มินามิ มิเนงิชิ (ในภาพ) เคยโกนศีรษะเพื่อแสดงความขอโทษหลังแท็บลอยด์เผยแพร่ข่าวว่าเธอหลับนอนกับดาราชาย
*...ฟิลิปปินส์แอร์ไลน์ เป็นสายการบินที่เก่าแก่ที่สุดในเอเชียที่ยังคงดำเนินการภายใต้ชื่อเดิม
*...มณฑลอยุธยาเป็นมณฑลแรกในสมัยรัตนโกสินทร์ที่มีการตั้งศาลมณฑล
*...นัดชิงชนะเลิศของฟุตบอลชิงแชมป์แห่งชาติยุโรป 2020 มีสถิติยิงประตูได้เร็วที่สุดและมีผู้ทำประตูอายุมากที่สุดในประวัติศาสตร์ของรายการ
*...การสังหารหมู่ชาวจีนบนเรือสินค้าในแม่น้ำโขงบริเวณจังหวัดเชียงรายเมื่อปี 2011 เป็นการโจมตีชาวจีนนอกประเทศจีนที่มีผู้เสียชีวิตสูงสุดในประวัติศาสตร์ยุคใหม่
*...ในรัฐธรรมนูญอินเดียระบุว่า สามารถเรียกชื่อประเทศอย่างเป็นทางการได้สองชื่อ คือ อินเดีย และ ภารตะ

**19 กรกฎาคม 2564**
right
*...ธงชัยกองทหารอาสาสยามในสงครามโลกครั้งที่หนึ่ง (ในภาพ) ถือเป็นธงไตรรงค์ที่ใช้เป็นตัวแทนของประเทศไทยเป็นครั้งแรก
*...คอนสตันซาเป็นเมืองเก่าแก่ที่สุดริมฝั่งทะเลดำในประเทศโรมาเนีย และมีท่าเรือที่ใหญ่ที่สุดแห่งหนึ่งในทวีปยุโรป
*...โครงการก่อสร้างโบสถ์พราหมณ์ วิราฏรามายัณมนเทียร ในประเทศอินเดีย ซึ่งจำลองนครวัดทั้งหลัง ถูกประท้วงอย่างหนักจากรัฐบาลกัมพูชา
*...หนึ่งในดินแดนแทรกอินเดีย-บังกลาเทศเป็นดินแดนของอินเดียซึ่งอยู่ในบังกลาเทศซึ่งอยู่ในอินเดียซึ่งอยู่ในบังกลาเทศ ถือว่าเป็นดินแดนแทรกระดับตติยภูมิแห่งเดียวของโลก
*...การแต่งงานระหว่างอาอิชะฮ์กับมุฮัมมัด เป็นการเชื่อมความสัมพันธ์ตามวัฒนธรรมอาหรับ
*...ในฟุตบอลโลก 1958 รอบชิงชนะเลิศ ทีมชาติบราซิลสวมเสื้อยืดสีน้ำเงินธรรมดาพร้อมเย็บตราสัญลักษณ์เนื่องจากทีมคู่แข่งอย่างสวีเดนสวมเสื้อสีเหลืองซึ่งตรงกับเสื้อเหย้าของบราซิลและบราซิลไม่ได้นำชุดแข่งที่สองไปด้วย

**10 กรกฎาคม 2564**
รามนาถสวามีโกยิล
*...รามนาถสวามีโกยิลมีระเบียง (ในภาพ) ที่ยาวที่สุดในบรรดาโบสถ์พราหมณ์ในประเทศอินเดีย
*...การสวรรคตของพระเจ้าโอลาฟที่ 1 แห่งเดนมาร์ก เป็นเรื่องปริศนา มีการสันนิษฐานว่าทรงก่ออัตวินิบาตกรรม หรืออาจจะทรงสังเวยพระชนม์ชีพตนเองเพื่ออุทิศแก่เพื่อนร่วมชาติของพระองค์
*...หนังสือพิมพ์แอปเปิลเดลี่ เผยแพร่เนื้อหาที่วิพากษ์วิจารณ์พรรคคอมมิวนิสต์จีนอย่างหนัก และบางครั้งอาจถูกมองว่ามีส่วนในการปลูกฝังแนวคิดต่อต้านชาวจีน
*...ทีมชาติสวิตเซอร์แลนด์เป็นทีมชาติที่ไม่เสียประตูเป็นเวลาติดต่อกันนานที่สุดในฟุตบอลโลกรอบสุดท้าย
*...นอกจากในสัตว์แล้ว บิลิรูบินสามารถพบได้ในพืชเช่นกัน
*...แม้ว่าจะมีความพยายามในการฟื้นฟูภาษาสันสกฤตในประเทศอินเดีย แต่ยังไม่มีใครพูดภาษานี้เป็นภาษาแม่

**30 มิถุนายน 2564**
right
*...มหาเศรษฐีชาวฮ่องกง จิมมี ล่าย (ในภาพ) ระบุว่าช่วงเวลาที่เขาถูกคุมขังจากความผิดฐานละเมิดกฎหมายความมั่นคงแห่งชาติฮ่องกงเป็น "จุดสูงสุดของชีวิต"
*...เมื่อมูกทะเลเข้าห่อหุ้มสิ่งมีชีวิตใต้ท้องทะเลจะทำให้ตายเพราะหายใจไม่ออก
*...ฮิวสตัน รัฐเท็กซัส เป็นนครที่มีความหลากหลายทางชาติพันธุ์ของประชากรมากที่สุดในสหรัฐ
*...พระเจ้าอีริคที่ 1 แห่งเดนมาร์ก เป็นพระมหากษัตริย์พระองค์แรกที่เสด็จแสวงบุญไปเยรูซาเลมนับตั้งแต่คริสตศาสนิกชนพิชิตได้ในสงครามครูเสดครั้งที่ 1
*...ในกีฬาฟุตบอล ทีมชาติเยอรมนีเป็นทีมชาติเดียวในโลกที่เคยชนะเลิศฟุตบอลโลกทั้งประเภทชายและหญิง
*...ในปี 2560 ยูเนสโกระบุว่าศิลปะการทำพิซซาเป็นมรดกโลกทางวัฒนธรรมที่จับต้องไม่ได้

**22 มิถุนายน 2564**
นกแก้วคีอา
*...นกแก้วคีอา (ในภาพ) อาจกินเลือด เนื้อและไขมันแกะสด ๆ เป็นอาหาร
*...เหตุแทงคนในซางามิฮาระเป็นหนึ่งในอาชญากรรมที่ร้ายแรงที่สุดในประวัติศาสตร์ยุคใหม่ของญี่ปุ่น
*...หลุมพอทะเลใกล้สูญพันธุ์เหตุหนึ่งจากความต้องการเพื่อใช้ตกแต่งสถานที่จัดการแข่งขันกีฬาโอลิมปิกฤดูร้อน 2008 ในประเทศจีน
*...ไรน์ II เป็นภาพถ่ายที่มูลค่าซื้อแพงที่สุดในโลก
*...ในลูโซโฟนีเกมส์ 2006 ชัยชนะของบราซิลต่อติมอร์-เลสเตในรอบที่สี่ 76–0 เป็นการทำประตูสูงสุดในการแข่งขันที่เป็นทางการของกีฬาฟุตซอล
*...อาเล็กซันเดอร์ อีซัก เป็นผู้เล่นอายุน้อยที่สุดที่ทำประตูให้กับฟุตบอลทีมชาติสวีเดน

**13 มิถุนายน 2564**
ท่าอากาศยานนานาชาติดูไบ
*...ท่าอากาศยานนานาชาติดูไบ (ในภาพ) เป็นท่าอากาศยานที่มีอาคารที่พักผู้โดยสารที่ใหญ่ที่สุดในโลก
*...ปลาฉลามหัวค้อนหยักเป็นปลาฉลามที่ถูกจับได้ในธรรมชาติบ่อยที่สุดชนิดหนึ่ง
*...คาซูโยชิ มิอูระเป็นนักฟุตบอลที่มีอายุมากที่สุดที่ยังคงลงเล่นและทำประตูได้ในลีกฟุตบอลอาชีพ
*...นอกจากชาวมุสลิมแล้ว ชาวอาหรับคริสเตียนใช้คำว่า "อัลลอฮ์" ไว้สื่อถึงพระผู้เป็นเจ้าของตนด้วย
*...ผู้ป่วยรูปผิดปกติของหลอดเลือดแดงและดำของสมองราว 15% ไม่มีอาการ และกว่าครึ่งได้รับการวินิจฉัยครั้งแรกก็ในตอนที่มีเลือดออกแล้ว
*...ในปี 2557 มีผู้ก่อเหตุใช้เลื่อยทำร้ายสมาชิกวงเอเคบีโฟร์ตีเอต เพราะริษยาที่พวกเธอได้ค่าตอบแทนสูง

**5 มิถุนายน 2564**
120px
*...บีบีกามักบะรา (ในภาพ) สุสานของอัครมเหสีในจักรพรรดิออรังเซพ มีหน้าตาคล้ายคลึงอย่างมากกับทัชมาฮาล ซึ่งเป็นที่ฝังพระศพฝังของพระสัสสุของพระองค์
*...อาสนวิหารอุระกะมิในนางาซากิเคยเป็นคริสต์ศาสนสถานที่มีขนาดใหญ่ที่สุดในภูมิภาคเอเชียแปซิฟิก จนกระทั่งอาสนวิหารถูกทำลายจากการทิ้งระเบิดนิวเคลียร์โดยสหรัฐในปี 1945
*...เดอะนอตเท็ดกัน ที่จัดแสดงหน้าสำนักงานใหญ่สหประชาชาติ บริจาคให้โดยประเทศลักเซมเบิร์ก
*...ทรงเว้าของตึกระฟ้ากระจก 20 ถนนเฟนเชิร์ช ทำหน้าที่เป็นดั่งกระจกเว้าซึ่งรวมแสงอาทิตย์ลงมาส่องบนถนนด้านล่าง ส่งผลให้อุณหภูมิบนถนนร้อนจนชิ้นส่วนของรถยนต์ที่จอดบนถนนละลาย และเคยมีผู้สาธิตทอดไข่ในกระทะที่วางบนถนนออกโทรทัศน์
*...การสิ้นพระชนม์ของเจ้าชายวูนา ตากีตากีมาโลฮี ทำให้ตองงาไร้รัชทายาทถึง 13 ปี
*...ในแต่ละปี พบขยะทะเลที่เป็นเศษอวนประมาณร้อยละ 10 ของปริมาณขยะทะเลทั้งหมดและมีสัตว์ทะเลตายเพราะติดเศษอวนมากกว่า 100,000 ตัว

**30 พฤษภาคม 2564**
นาคะกินแคปซูลทาวเวอร์
*...ผู้อยู่อาศัยของนากางิงแคปซูลทาวเวอร์ (ในภาพ) จำนวนมากเสนอให้ทำลายอาคารทิ้ง โดยหนึ่งในเหตุผลระบุว่าอาคารเป็นการใช้งานพื้นที่อย่างไม่คุ้มค่าในย่านมูลค่าสูงอย่างกินซะในโตเกียว
*...ฮิวแมนไรตส์วอตช์ระบุว่า ทุพภิกขภัยในประเทศเอธิโอเปีย พ.ศ. 2526–2528 เกิดขึ้นจากนโยบายของรัฐบาลที่จงใจปราบปรามกลุ่มกบฎแบ่งแยกดินแดนของเอธิโอเปีย
*...โจ วิลล็อกเป็นนักฟุตบอลอายุน้อยที่สุดที่ทำประตูได้ถึง 6 นัดติดต่อกันในพรีเมียร์ลีก และเป็นผู้เล่นทำประตูให้กับนิวคาสเซิลยูไนเต็ดติดต่อกันมากที่สุดเทียบเท่ากับตำนานสโมสรอย่างอลัน เชียเรอร์
*...เพลง "สรรเสริญพระนารายณ์" เคยถูกมองว่ามีเนื้อหาในเชิงสังวาสมากกว่าการสรรเสริญพระบารมี
*...ภูเขาน้ำแข็งบี-15 เป็นภูเขาน้ำแข็งที่ใหญ่ที่สุดตามขนาดพื้นที่เท่าที่มีการบันทึก
*...นักประวัติศาสตร์เชื่อว่าการสังหารหมู่ชาวอินเดียซึ่งปราศจากอาวุธในอมฤตสระซึ่งก่อการโดยรัฐบาลบริติชราชเป็นจุดเริ่มต้นของจุดจบของการปกครองอินเดียโดยจักรวรรดิอังกฤษ

**28 พฤษภาคม 2564**
มาริยะ ทาเคอูจิ
*...ซิงเกิล พลาสติกเลิฟ ของมาริยะ ทาเคอูจิ (ในภาพ) เป็นที่นิยมในโลกออนไลน์หลังถูกอัปโหลดขึ้นบนยูทูบ 30 ปีหลังมีการปล่อยเพลงดังกล่าว
*...ถึงแม้รัฐบาลทหารชั่วคราวแห่งเอธิโอเปียจะถูกยุบไปในปี 2530 และแทนที่ด้วยรัฐบาลพลเรือน แต่สมาชิกของรัฐบาลใหม่จำนวนมากยังคงเป็นสมาชิกของคณะรัฐบาลทหารเดิมอยู่
*...อาบูจาเป็นนครที่เติบโตเร็วที่สุดในโลกระหว่างปี 2543 ถึง 2553
*...แม้ว่าประชากรร้อยละ 66 ในนครบิชเคกเป็นชาวคีร์กีซ แต่มีการใช้ภาษารัสเซียเป็นภาษาหลัก
*...หลังซุ้มโค้งของซุ้มหินชายฝั่งของดาร์วินในหมู่เกาะกาลาปาโกสถล่มลง ผู้คนในท้องถิ่นได้เปลี่ยนชื่อของเกาะหินโด่งที่เหลือใหม่ว่าเป็นเสาแห่งวิวัฒนาการแทน
*...ไฮโดรเจนเปอร์ออกไซด์แบบไอระเหย เป็นหนึ่งในสารกำจัดการปนเปื้อนสปอร์ของโรคแอนแทรกซ์ภายในอาคาร ในเหตุโจมตีด้วยแอนแทรกซ์

**18 พฤษภาคม 2564**
ซีเนเวิลด์กลาสโกว์
*...ซีเนเวิลด์กลาสโกว์ (ในภาพ) เป็นโรงภาพยนตร์ที่มีความสูงมากที่สุดในโลก
*...สตูซีเริ่มแรกวางจำหน่ายจากรถยนต์ของผู้ก่อตั้งแบรนด์
*...สัญลักษณ์แห่งความเป็นนิรันดร์ "อาเรวาคัช" เป็นสัญลักษณ์ประจำดินแดนอาร์มีเนียมาตั้งแต่ศตวรรษที่ 8
*...ชาวโตราจาในอินโดนีเซียมีพิธีกรรมประจำปีซึ่งจะนำร่างผู้ตายออกมาจากที่ฝังศพเพื่อล้างทำความสะอาด, ตกแต่ง และแต่งตัวให้ใหม่ในเสื้อผ้าชุดใหม่
*...ปีลีปีลี ซึ่งเป็นเว็บไซต์ให้บริการสตรีมมิง ได้รับแรงบันดาลใจในการตั้งชื่อจากมิซากะ มิโคโตะ ตัวละครจากเรื่อง อินเดกซ์ คัมภีร์คาถาต้องห้าม 
*...โอซัน คาบัค เป็นนักฟุตบอลชาวตุรกีคนแรกที่ลงเล่นให้กับสโมสรอังกฤษในการแข่งขันยูฟ่าแชมเปียนส์ลีก

**12 พฤษภาคม 2564**
นิโก
*...ในระยะเวลาสองปีแรกของแบรนด์อะเบทธิงเอพ ผู้ก่อตั้งและนักออกแบบ นิโก (ในภาพ) ผลิตเสื้อผ้าเพื่อวางจำหน่ายเพียงครึ่งเดียว ในขณะที่อีกครึ่งหนึ่งไว้มอบให้กับเพื่อน ๆ
*...สมเด็จพระเจ้าจอร์จที่ 5 แห่งสหราชอาณาจักรทรงโปรดเพลง เจรูซาเลม เพลงชาติอย่างไม่เป็นทางการของประเทศอังกฤษ มากกว่าเพลงชาติของสหราชอาณาจักร กอดเซฟเดอะคิง
*...คีร์คูกได้รับแต่งตั้งให้เป็น "เมืองหลวงของวัฒนธรรมอิรัก"
*...รถไฟฟ้าขนส่งมวลชนของสิงคโปร์เป็นโครงข่ายรถไฟฟ้าอัตโนมัติและไร้คนขับที่ยาวที่สุดในโลก
*...การบำบัดด้วยออกซิเจนแบบผสมอากาศอัตราการไหลสูงมีจุดเริ่มต้นจากการใช้สำหรับการแข่งม้า
*...นกอีแจวตัวเมียมีพฤติกรรมจับคู่กับนกตัวผู้หลายตัวในช่วงฤดูผสมพันธุ์ ปล่อยให้พ่อนกฟักไข่และเลี้ยงลูกนกตามลำพัง

**9 พฤษภาคม 2564**
ฮอปส์
*...ดอกฮอปส์ (ในภาพ) ที่ถูกต้มเป็นระยะเวลานานในกระบวนการกลั่นเบียร์ ยิ่งทำให้เบียร์มีรสขมมากขึ้น
*...ชาวมลายูเคปเป็นผู้พัฒนาระบบการเขียนของภาษาอาฟรีกานส์และเป็นผู้สร้างมัสยิดแห่งแรกในประเทศแอฟริกาใต้
*...จัตุรัสใจกลางคอเวินท์การ์เดินซึ่งออกแบบโดยอินิโก โจนส์ให้มีลักษณะคล้ายอิตาลีเป็นเรื่องใหม่ในลอนดอนในยุคนั้น กลายมาเป็นต้นแบบที่จัตุรัสอื่น ๆ ในเมืองลอกเลียนแบบตาม
*...การอดอาหารประท้วงของชาวไอริช พ.ศ. 2524 สิ้นสุดลงหลังมีผู้ขาดสารอาหารจนถึงแก่ชีวิตถึง 10 ราย 
*...ชื่อ โซโฮ ของย่านบันเทิงและย่านภัตตาคารทั่วโลก เช่น ในฮ่องกง, มาลากา และแมนฮัตตัน ตั้งชื่อตามย่านบันเทิงโซโฮของลอนดอน
*...ภาพยนตร์แอนิเมชัน คัตสึโดชาชิง มีความยาวเพียง 3 วินาที

**3 พฤษภาคม 2564**
ไวต์ฮอร์ส
*...กินเนสส์บุ๊คบันทึกว่าไวต์ฮอร์ส (ในภาพ) เป็นเมืองที่มีมลพิษทางอากาศน้อยที่สุดในโลก
*...สมาคมการแพทย์อเมริกันถือว่าการที่แพทย์บังคับผู้อดอาหารประท้วงให้กินอาหารถือเป็นการกระทำที่ขัดต่อจริยธรรมแพทย์
*...เหตุกราดยิงโบสถ์ในซัตเทอร์แลนด์สปริงส์ในปี 2559 เป็นเหตุกราดยิงในศาสนสถานที่มีผู้เสียชีวิตมากที่สุดในสหรัฐนับตั้งแต่เหตุกราดยิงโบสถ์ในชาร์ลสตันเมื่อปี 2558
*...จอร์จ เวอาห์เป็นนักฟุตบอลชาวแอฟริกาคนแรกที่ได้ดำรงตำแหน่งประมุขแห่งรัฐ
*...ผลสาลี่ต่างจากแอปเปิล ตรงที่มีเนื้อสัมผัสสาก ๆ ซึ่งเกิดจากเซลล์สเคลอรีด
*...เอพิโสด วัน: กำเนิดยอดนักสืบจิ๋ว เป็นอนิเมะตอนแรกของยอดนักสืบจิ๋วโคนันที่มีการจัดทำในรูปแบบโฮมวิดีโอภาษาอังกฤษเป็นครั้งแรกในรอบ 10 ปี

**25 เมษายน 2564**
ไรอัน เมสัน
*...ไรอัน เมสัน (ในภาพ) เป็นผู้จัดการทีมฟุตบอลอายุน้อยที่สุดที่คุมทีมในพรีเมียร์ลีกด้วยวัยเพียง 29 ปี
*...ภูเขาน้ำแข็งที่มีขนาดใหญ่ที่สุดในโลกที่มีหลักฐานบันทึกไว้ มีขนาดประมาณ 31,000 ตารางกิโลเมตร ซึ่งมีขนาดใหญ่กว่าประเทศเบลเยียม
*...อินเดียแนโพลิสเป็นที่ตั้งของพิพิธภัณฑ์เด็กที่ใหญ่ที่สุดในโลก
*...ภาวะไตเสียหายเฉียบพลันจากการตายของท่อไตเฉียบพลัน ได้ถูกวินิจฉัยเป็นครั้งแรกในคริสต์ทศวรรษ 1940 จากผู้ที่ได้รับบาดเจ็บในเหตุการณ์เดอะบลิตซ์ในลอนดอน
*...เหตุกราดยิงโบสถ์ในชาร์ลสตัน เป็นหนึ่งในสองเหตุกราดยิงที่เกิดขึ้นในศาสนสถานในสหรัฐอเมริกาที่มีผู้เสียชีวิตมากที่สุดในเวลานั้น ควบคู่ไปกับเหตุกราดยิงเมื่อปี 2534 ที่วัดไทยในรัฐแอริโซนา
*...มหาวิทยาลัยเคปทาวน์เป็นสถาบันอุดมศึกษาที่เก่าแก่ที่สุดในแอฟริกาใต้

**21 เมษายน 2564**
ธงเมืองนิวออร์ลีนส์
*...นิวออร์ลีนส์ (ธงในภาพ) สูญเสียประชากรมากกว่าร้อยละ 50 หลังเมืองถูกถล่มอย่างหนักโดยเฮอริเคนแคทรีนาเมื่อเดือนสิงหาคม พ.ศ. 2548
*...ภาวะเศรษฐกิจถดถอยโควิด-19 เป็นวิกฤตเศรษฐกิจโลกร้ายแรงที่สุดนับแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930
*...ซูเปอร์บอมเบอร์แมน 5 เป็นเกมบอมเบอร์แมนภาคสุดท้ายที่วางจำหน่ายสำหรับเครื่องซูเปอร์แฟมิคอม
*...นิ้วน้ำแข็งก่อตัวขึ้นใต้ชั้นน้ำแข็งที่ผิวน้ำทะเลและงอกลึกลงสู่พื้นทะเล สามารถทำให้สัตว์ทะเลขนาดเล็กแข็งตายได้
*...การสังหารหมู่ที่วัดพรหมคุณารามเป็นเหตุยิงหมู่ที่มีผู้เสียชีวิตมากที่สุดในประวัติศาสตร์รัฐแอริโซนา
*...ตองงาลงนามในสนธิสัญญามิตรภาพเป็นรัฐในอารักขาของสหราชอาณาจักร เพื่อกีดกันการขยายอำนาจของเยอรมนี

**11 เมษายน 2564**
120x120px
*...อาสนวิหารนักบุญหลุยส์ (ในภาพ) ที่นิวออร์ลีนส์ รัฐลุยเซียนาเป็นอาสนวิหารที่เก่าแก่ที่สุดในสหรัฐอเมริกาที่มีการใช้งานเรื่อยมาตลอดถึงปัจจุบัน
*...อุบัติเหตุทางรังสีที่สมุทรปราการ เป็นอุบัติเหตุทางรังสีครั้งแรกของประเทศไทย
*...แคโรล โอร์เซิล ผู้ป่วยโรคกระดูกหายากโรคหนึ่งประสงค์ให้มอบโครงกระดูกของเธอหลังเสียชีวิตให้พิพิธภัณฑ์มูเตอร์จัดแสดงควบคู่ไปกับเครื่องประดับและเครื่องเพชรของเธอ
*...รัฐบาลอาณานิคมฮ่องกงของบริเตนยังคงมีรายได้จากฝิ่นจนกระทั่งญี่ปุ่นเข้ายึดครองฮ่องกงใน ค.ศ. 1941
*...แผ่นดินไหวในจังหวัดฟูกูชิมะ พ.ศ. 2564 เป็นแผ่นดินไหวตามจากแผ่นดินไหวใหญ่ในโทโฮกุเมื่อ 10 ปีที่แล้ว
*...การพังทลายของสะพานเกิ่นเทอ ระหว่างการก่อสร้างในวันที่ 26 กันยายน พ.ศ. 2550 เป็นภัยพิบัติร้ายแรงที่สุดในประวัติของอุตสาหกรรมการก่อสร้างของเวียดนาม

**1 เมษายน 2564**
อาสนวิหารพนมเปญ
*...อาสนวิหารพนมเปญ (ในภาพ) เป็นสิ่งก่อสร้างแห่งแรกในเมืองหลวงของกัมพูชาที่รัฐบาลเขมรแดงทำลายลง
*...โรงพยาบาลศิริราชนำศพซีอุยที่ถูกประหารชีวิตไปใช้ศึกษากายวิภาคและจัดแสดงในพิพิธภัณฑ์ เป็นระยะเวลาเกือบ 60 ปี
*...จังหวัดฟอร์สเป็นบ้านเกิดทางประวัติศาสตร์ของชาวเปอร์เซีย
*...บีรเฏาะวีล เป็นพื้นที่พิพาทระหว่างอียิปต์และซูดาน ที่รัฐบาลทั้งสองรัฐปฏิเสธความเป็นเจ้าของ
*...ชาวเบลารุสใช้ภาษารัสเซียในการสื่อสารมากกว่าภาษาเบลารุส
*...นักลัทธิมากซ์สันนิษฐานว่าสังคมคอมมิวนิสต์จะเกิดขึ้นถ้าเทคโนโลยีการผลิตก้าวหน้าจนความขาดแคลนหมดไป

**27 มีนาคม 2564**
ทางข้ามถนนนอร์ฟอล์คเซาเธิร์น–เกร็กซัน
*...รถบรรทุกจำนวนมากที่ไม่สนใจคำเตือนเรื่องความสูงของสะพาน 11 ฟุต 8 นิ้ว (ในภาพ) และขับเข้าไปชนกับสะพานจนทำให้ได้ชื่อว่าเป็นสะพาน “ที่เปิดกระป๋อง”
*...มีการเฉลิมฉลองวันนักบุญแพทริกในประเทศต่าง ๆ มากกว่าวันชาติ
*...เหตุเพลิงไหม้โอโซนดิสโกเป็นเหตุเพลิงไหม้ที่ร้ายแรงที่สุดในประเทศฟิลิปปินส์อย่างเป็นทางการ
*...ฮิกซอสเป็นชาวต่างชาติกลุ่มแรกที่ปกครองอียิปต์โบราณ
*...โรติโนนมีกลไกออกฤทธิ์ยับยั้งกระบวนการออกซิเดทีฟฟอสโฟรีเลชัน และเป็นพิษอย่างรุนแรงต่อปลา
*...มิวสิกวิดีโอเพลง "ออนเดอะกราวด์" เป็นมิวสิกวิดีโอของศิลปินเดี่ยวชาวเกาหลีใต้ที่มีจำนวนผู้ชมในยูทูบใน 24 ชั่วโมงแรกมากที่สุด ด้วยจำนวน 41.6 ล้านครั้ง

**23 มีนาคม 2564**
นิส
*...นิส (ในภาพ) เป็นเมืองที่มีโรงแรมมากเป็นอันดับที่ 2 และมีสนามบินที่พลุกพล่านที่สุดเป็นอันดับที่ 3 ของฝรั่งเศส
*...พระพุทธรูปที่พบในวัดตระกวนอาจถือได้ว่าเป็นพระพุทธรูปรุ่นแรกของศิลปะสุโขทัย
*...อัศจรรย์วิญญาณอลเวง เป็นภาพยนตร์เรื่องแรกของพิกซาร์ที่มีตัวละครหลักเป็นชาวอเมริกันเชื้อสายแอฟริกา
*...แย้สงขลา เป็นแย้ที่สืบพันธุ์ได้โดยไม่ต้องปฏิสนธิ และมีเพียงเพศเมีย
*...1 ใน 4 ของผู้ป่วยที่หายจากอาการของไข้ลาสซาจะสูญเสียการได้ยิน ซึ่งประมาณครึ่งหนึ่งของผู้ป่วยกลุ่มนี้จะได้ยินเสียงอีกครั้งเมื่อเวลาผ่านไป 1–3 เดือน
*...มันแกว มีถิ่นกำเนิดจากแถบอเมริกากลาง เป็นพืชตระกูลถั่ว ที่มีหัวเดี่ยวใต้ดินใช้กินเป็นอาหาร

**18 มีนาคม 2564**
นกมุดน้ำ
*...นกมุดน้ำ (ในภาพ) เป็นนกเกาะคอนที่มีพฤติกรรมดำน้ำเพื่อจับเหยื่อเหมือนกับนกทะเล
*...ดาวเทียมโปรตอน 3 เป็นดาวเทียมดวงแรก ๆ ที่ติดตั้งอุปกรณ์ค้นหาควาร์กและอนุภาคมูลฐานซึ่งเป็นส่วนย่อยของอิเล็กตรอน
*...แม่น้ำคองโกเป็นแม่น้ำที่ลึกที่สุดในโลก และเป็นแม่น้ำสายหลักสายเดียวที่ไหลผ่านเส้นศูนย์สูตร 2 ครั้ง
*...กรุงเทพมหานครมีนักท่องเที่ยวมาเยือนเฉลี่ยปีละ 22.7 ล้านคน และเป็นเมืองที่มีนักท่องเที่ยวมาเยือนมากที่สุดในปี 2555–56 และ 2559–62
*...แฟแร็นตส์ ปุชกาช อดีตนักฟุตบอลชาวฮังการี เป็นผู้เล่นที่ทำประตูมากที่สุดตลอดกาลเป็นอันดับที่ 3 และเป็นหนึ่งในผู้เล่นที่ยิ่งใหญ่ที่สุดในศตวรรษที่ 20
*...อาลี มาห์ดิ มูฮัมหมัด ไม่สามารถใช้อำนาจปกครองเกินกว่าเขตเมืองหลวงได้ในช่วงที่ดำรงตำแหน่งประธานาธิบดีโซมาเลีย

**11 มีนาคม 2564**
ซีแอตเทิล
*...ซีแอตเทิล (ในภาพ) เป็นเมืองหลักที่เติบโตเร็วที่สุดในสหรัฐในปี 2556 และ 2559
*...มาร์เกเรเธ ซัมบีเรีย ทรงเป็นผู้สำเร็จราชแผ่นดินสตรีพระองค์แรกของเดนมาร์ก
*...จังหวัดสมุทรสาครเป็นจังหวัดที่มีชาวพม่าอาศัยอยู่มากที่สุดในประเทศไทย
*...อิตส์อะวันเดอร์ฟูลไลฟ์ ถูกจัดอันดับให้เป็นภาพยนตร์ที่สร้างแรงบันดาลใจยอดเยี่ยมที่สุดตลอดกาลของสหรัฐ
*...อู่ เหลียนเต๋อ เป็นนักเรียนแพทย์เชื้อสายจีนคนแรกที่ได้เข้าศึกษาในมหาวิทยาลัยเคมบริดจ์และเป็นชาวมลายูคนแรกที่ได้รับการเสนอชื่อเข้าชิงรางวัลโนเบลสาขาสรีรวิทยาหรือการแพทย์
*...ศกุนตลา เทวี ได้สาธิตความสามารถทางการคำนวณของเธอตั้งแต่อายุ 6 ปีทั้งที่ไม่เคยศึกษาในระบบ จนทำให้เธอได้รับฉายา "มนุษย์เครื่องคิดเลข"

**5 มีนาคม 2564**
ลากูนบัวดา
*...พืชรอบลากูนบัวดา (ในภาพ) เป็นส่วนสุดท้ายของป่าฝนที่เคยมีอยู่ในนาอูรู
*...จามาล มูเซียลา เป็นนักฟุตบอลชาวอังกฤษและชาวเยอรมันอายุน้อยที่สุดที่ทำประตูในยูฟ่าแชมเปียนส์ลีก
*...น้ำมันที่อุดมด้วยไดกลีเซอไรด์ ได้รับการตรวจสอบอย่างกว้างขวางว่าสามารถเป็นสารทดแทนไขมัน จากความสามารถยับยั้งการสะสมของไขมันในร่างกาย
*...โรคโมยาโมยา ซึ่งเป็นโรคของหลอดเลือดสมองชนิดหนึ่ง ได้ชื่อนี้มาจากลักษณะของการสแกนสมอง โดยจะพบบริเวณที่มีหลอดเลือดผิดปกติคล้ายภาพกลุ่มควัน หรือ "โมยาโมยา" (もやもや) ในภาษาญี่ปุ่น
*...แม้จะไม่มีการกำหนดไว้ในรัฐธรรมนูญ ประมุขแห่งรัฐซามัวถูกเลือกมาจากผู้นำของราชวงศ์ทั้งสี่
*...ทะเลสาบรูปกุณฑ์ในรัฐอุตตราขัณฑ์ของประเทศอินเดีย ได้รับการขนานนามว่าเป็นทะเลสาบโครงกระดูก จากการพบโครงกระดูกมนุษย์อย่างปริศนาจำนวนกว่า 300 ร่าง
หมวดหมู่:วิกิพีเดียรู้ไหมว่า